Rusuhan Yunani 2008

Rusuhan Greece 2008 bermula pada jam 9.00 pm, 6 Disember 2008 apabila seorang pelajar berusia 15 tahun, Alexandros Grigoropoulos () terbunuh setelah bertengkar dengan polis Greek di daerah Exarcheia, tengah Athens. Dia ditembak pasukan polis peronda di jantung yang cuba meleraikan pertengkaran sekumpulan 30 remaja di kawasan bohemian. Remaja melaungkan 'pembunuh beruniform' ke arah polis tempatan.

Kematian Grigoropoulos menyebabkan terjadinya tunjuk perasaan, yang meningkat menjadi rusuhan meluas, dengan ratusan perusuh merosakkan harta benda dan bertempur dengan polis rusuhan menggunakan bom botol, batu dan objek lain. Tunjuk perasaan dan rusuhan ini kemudian merebak ke bandar lain, termasuk Thessaloniki, bandar kedua terbesar di negara itu. Di luar Greece, tunjuk perasaan perpaduan, rusuhan dan, dalam sesetengah kes, pertembungan dengan polis tempatan turut terjadi di beberapa bandar di Eropah termasuk Istanbul, London, Paris, Rom, Dublin, Berlin, Frankfurt, Madrid, Barcelona, Amsterdam, Den Haag, Copenhagen, Bordeaux, Seville, serta Nicosia dan Paphos di Cyprus. Akhbar Kathimerini menyifatkan rusuhan ini "yang terburuk sejak pengembalian demokrasi pada 1974". Pada 1985, pasukan polis Greece pernah menembak mati seorang remaja.

Kawasan 
Pembunuhan itu menyebabkan bantahan dan tunjuk perasaan yang besar dan merebak ke beberapa bandar seperti Thessaloniki, Ioannina, Komotini, Kastoria, Patras, Tripoli, Volos, Trikala, Mytilene, Agrinio, Kavala, Corfu, Piraeus, Chania, Heraklion, Rhodes, Karditsa, Lamia, Stylida, Drama, Xanthi, Lagkadas, Kozani, Alexandroupoli, Larisa dan Corinth. Mereka merosakkan harta benda awam, menentang dan melawan polis serta melempar bom petrol.  Keadaan ini memaparkan masalah sebenar Greek sejak 1974. 24 anggota polis tempatan cedera diserang,  25 buah kereta rosak dan dibakar dan 9 bank dirosakkan dan 31 buah kedai rosak teruk. Rusuhan ini sangat mengejutkan pihak polis kerana tidak menyangka  pembunuhan itu boleh mencetuskan rusuhan di kalangan remaja dan tanpa dirancang-rancang.

Punca 
Punca utama rusuhan ini ialah remaja menganggur dan tidak mempunyai pekerjaan tetap dan sesuai.  Ini diburukkan lagi oleh krisis ekonomi 2008 yang menyebabkan pekerja dibuang kerja dan kemiskinan semakin meingkat dan merebak di negara Mediterranean ini sejak lebih 20 tahun lalu. Rasa tidak puas hati rakyat telah muncul selepas Sukan Olimpik Athens 2004. Temasya sukan itu diharap dapat memulihkan imej Greece di mata dunia tetapi bertukar sebaliknya. Parti New Demokrasi yang dipilih rakyat pada pilihan raya 2004 gagal menambahkan peluang pekerjaan dan merancakkan ekonomi Greece selepas menyertai Kesatuan Eropah pada 2001. Rakyat semakin marah apabila cukai dinaikkan, pelan menyelamat beberapa bank tanpa sebarang pelan pemulihan ekonomi yang mampu membantu penduduk yang semakin tertekan.Beberapa Menteri kanan dipaksa meletakkan jawatan kerana beberapa pembelian hartanah pada harga yang meragukan tetapi mengakibatkan berjuta-juta wang rakyat kerugian.

Mereka membantah ketidakcekapan pentadbiran dan gejala rasuah yang semakin meningkat.  Rusuhan remaja pernah berlaku di bandar-bandar utama  di Eropah seperti di London, Paris, Rom, Berlin, Frankfurt, Madrid, Barcelona, Copenhagen, Wain Bordeaux, Nicosia, ibu negara Cyprus dan barat bandar raya Cyprus Paphos.

Reaksi 
Kerajaan Greece mengutuk penembakan itu. Menteri Dalam Negeri, Prokopis Pavlopoulos menawarkan peletakan jawatannya tetapi ditolak oleh Perdana Menteri Greece, Kostas Karamanlis. Dua anggota polis dtangkap untuk membantu siasatan. Banyak bank, sekolah dan lapangan terbang telah ditutup demi keselamatan ramai.

Presiden Greece Karolos Papoulias dan Datuk Bandar Athens Nikitas Kaklamanis turut mengucapkan takziah kepada keluarga pelajar tersebut.

Rujukan 

Rusuhan
Sejarah Yunani